न्यास ने दुकानों के आगे से टिनशेड हटाए, पक्के अतिक्रमण िकए ध्वस्त
मार्बल-बजरी व्यवसाइयों को 3 दिन का समय
यूआईटीने बुधवार को हनुमान सर्किल एवं दो सौ फीट से दुकानों के आगे टिनशेड पक्के अतिक्रमणों को धराशायी कर दिया। दो सौ फीट रोड पर टिनशेड हटाते समय दो दुकानों के शटर ढह गए। इससे आक्रोशित दुकानदार जेसीबी पर चढ़ गया और जेसीबी का शीशा तोड़ दिया। लोगों ने विरोध किया तो पुलिस ने उन्हें हल्का बल प्रयोग कर खदेड़ दिया। अतिक्रमण हटाने की कार्रवाई शाम तक चली। यूआईटी का अतिक्रमण निरोधक दस्ता ईआरओ सोहनसिंह नरुका के नेतृत्व में पुलिस बल के साथ दो सौ फीट रोड पहुंचा। यहां सबसे पहले फ्रेंड्स गार्डन के पीछे रोड पर बनी कई भूखंडों की चारदीवारी को ढहा दिया। शेष|18पर
इसकेबाद हनुमान सर्किल पर दुकानदारों द्वारा टिनशेड एवं पक्के निर्माण से किए अतिक्रमण को धराशायी किया। हालांकि यहां दुकानदारों ने स्वेच्छा से हटाने के लिए कुछ समय मांगा, लेकिन अधिकारियों ने किसी की नहीं सुनी और जेसीबी से अतिक्रमण हटवाते गए। चौराहे पर करीब 20 दुकानों के आगे से टिनशेड, हलवाइयों की भट्टियों, सीढ़ियों पक्के फर्शों को तोड़ दिया। यहां से दस्ता दो सौ फीट रोड की ओर मुड़ गया। यहां सबसे पहले होटल के आगे लगे टिनशेड, भट्टियां तोड़कर मिट्टी डालकर किए ऊंचे स्थान को समतल किया। जब दूसरी जेसीबी सड़क के दूसरी ओर अतिक्रमण हटा रही थी तो टिनशेड हटाते समय दो दुकानों के शटर गिर गए। इससे आक्रोशित लोगों ने कार्रवाई का विरोध किया। इसी दौरान एक दुकानदार ने जेसीबी का शीशा तोड़ दिया। विरोध बढ़ता उससे पहले पुलिस ने हल्का बल प्रयोग कर भीड़ को खदेड़ दिया। यहां कई शोरूम के आगे अतिक्रमण कर लगाई रेलिंग पक्के निर्माण भी हटा दिए। कार्रवाई मार्बल मार्केट तक हुई।
एसबीआई का एटीएम शेड सीढ़ियां तोड़ी
दो सौ फीट रोड पर होटल के अतिक्रमण को तोड़ने के बाद दस्ता आगे बढ़ा तो वहां एसबीआई के एटीएम पर लगा टिनशेड सीढ़ियां अतिक्रमण में मिली। एटीएम गार्ड ने बैंक अधिकारियों को इसकी सूचना दी। इस दौरान कार्रवाई रुकी रही। अधिकारी इसे छोड़कर आगे इसलिए नहीं बढ़े कि लोग समान कार्रवाई की मांग कर रहे थे। अतिक्रमण निरोधक अधिकारी नरुका ने बैंक अधिकारियों से बात कर टिनशेड सीढ़यों को तुड़वा दिया।
ट्रांसपोर्टनगर में पार्किंग स्थल खाली कराया
दो सौ फीट रोड से दस्ता ट्रांसपोर्ट नगर पहुंचा। यहां यूआईटी के पार्किंग स्थल को खाली कराया गया। इस पर तार फैंसिंग कर पूर्व पार्किंग ठेकेदार ने कब्जा किया हुआ था और ट्रक खड़ेकर किराया वसूलता था। इसे पहले यूआईटी ने 15 लाख रुपए किराए में दिया था। ईआरओ नरुका ने बताया कि यहां यूआईटी भूमि से भी अतिक्रमियों को बेदखल कर दिया। खोखे झोपड़ियों को भी हटा दिया।
.........................................................
^अतिक्रमण हटाने की कार्रवाई शहर के सभी मार्गों पर लगातार जारी रहेगीे। अतिक्रमण हटाने में कोई भेदभाव नहीं होगा। कार्रवाई से पहले लोग अतिक्रमण को स्वेच्छा से हटा सकते हैं। दस्ते के पहुंचने पर अतिक्रमण को बख्शा नहीं जाएगा। -सोहनसिंह नरुका, अतिक्रमण निरोधक अधिकारी, यूआईटी।
अलवर. बुधवार को हनुमान सर्किल पर यूआईटी के अतिक्रमण निरोधक दस्ते ने हटाए दुकानों के आगे लगे टिनशेड।
200 फीट रोड पर कार्रवाई के दौरान दो दुकानों के शटर गिर गए।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva unk hin_Deva hin_Deva hin_Deva